રાહુલ ગાંધીએ ભાષણ આપતા કહ્યું, "તમે મને જણાવો કે કોકા-કોલા કંપની કોણે શરૂ કરી? કોઈ જાણે છે? હું તમને જણાવીશ કે તેઓ કોણ હતા? "

"કોકા-કોલા કંપની શરૂ કરનાર શિકંજી વેચતા હતા. તેઓ પાણીમાં ખાંડ ભેળવી, પીણું બનાવી વેંચતા હતા. તેમના અનુભવ અને આવડતની કદર થઈ અને કોકા-કોલા કંપની બની ગઈ."

"મેકડોનાલ્ડ કંપની કોણે શરૂ કરી કોઈ જણાવી શકે છે? તેઓ ઢાબો ચલાવતા હતા. તમે મને હિન્દુસ્તાનમાં એ ઢાબાવાળો બતાવો જેણે કોકા-કોલા કંપની બનાવી હોય, તેઓ ક્યાં છે?"

પ્રતીકાત્મક

રાહુલ ગાંધીનું આ નિવેદન સોશિયલ મીડિયામાં ચર્ચાનું કેન્દ્ર બન્યું છે. રાહુલ ગાંધીનું કોક-કોલા કંપનીનું નિવેદન ખોટો ઇતિહાસ રજૂ કરે છે. 

કોકા-કોલા કંપની કોઈ શિકંજી વેંચનાર નહીં, પરંતુ એટલાન્ટાના એક ફાર્માસિસ્ટ જ્હોન પેમ્બર્ટને શરૂ કરી હતી. 

તમે આ વાંચ્યું કે નહીં?

કેવી રીતે બની કોકા-કોલા?

કોકા-કોલાની સત્તાવાર વેબસાઇટ પર નજર કરીએ તો જાણવા મળે છે કે કંપનીનું ઉત્પાદન વર્ષ 1886માં શરૂ થયું હતું. 

એક દિવસ બપોરે જ્હોન પેમ્બર્ટને પોતાની લેબમાં એક પ્રવાહી પદાર્થ તૈયાર કર્યો, જેને બાદમાં વેચાણ અર્થે મૂક્યો. 

આ પદાર્થમાં સોડાવાળું પાણી ભળેલું હતું. જ્હોન પેમ્બર્ટને આ પીણાને થોડા લોકોને ચાખવા માટે આપ્યું. બધાને આ પીણું પસંદ પણ આવ્યું. 

આ ડ્રિંકના એક ગ્લાસને તેઓ પાંચ સેન્ટમાં વેચતા હતા. 

પેમ્બર્ટનના ખાતાકીય હિસાબ રાખનાર ફ્રેન્ક રૉબિન્સને આ મિશ્રણને 'કોકા-કોલા' નામ આપ્યું. ત્યારથી લઈને આજ દિવસ સુધી આ 132 વર્ષ જૂનું મિશ્રણ 'કોકા-કોલા'ના નામથી જ ઓળખાય છે.

રૉબિન્સનનું માનવું હતું કે નામમાં બે 'C' હોવાથી કંપનીને ફાયદો થશે.

કોકા-કોલાના નિર્માણના પહેલાં વર્ષમાં માત્ર નવ ગ્લાસ વેચાયા હતા, પરંતુ આજે દુનિયાભરમાં દરરોજ કોકા-કોલાની લગભગ બે અરબ બોટલો વેચાય છે. 

વિશ્વ યુદ્ધમાં કામ આવી કોકા-કોલા

1900ના દાયકામાં કંપનીએ એશિયા અને યુરોપમાં બોટલિંગનું કામ શરૂ કર્યું હતું. 

વર્ષ 2012માં બીબીસીના એક રિપોર્ટ અનુસાર, કોકા-કોલા કંપનીને બીજા વિશ્વ યુદ્ધ દરમિયાન ખૂબ જ ફાયદો થયો, એ સમયે વિદેશોમાં તહેનાત અમેરિકી સૈનિકોને કોકા-કોલા આપવામાં આવતી હતી.

બીજા વિશ્વ યુદ્ધ દરમિયાન કોકા-કોલાના 60 મિલિટરી બોટલિંગ પ્લાન્ટ હતા. આનો ફાયદો સ્થાનિક લોકોને પણ મળ્યો.

માનવામાં આવતું હતું કે યુરોપમાં સહયોગી સેનાના સુપ્રીમ કમાન્ડર ડ્વિટ આઇઝનહૉવર કોકા-કોલાના મોટા ફેન હતા. તેમણે એ  સુનિશ્ચિત કર્યું કે ઉત્તર... \n\nમને ઉપરના લેખ માટે સારું શીર્ષક આપો.
કોકા-કોલાનો એ ઇતિહાસ જે રાહુલ ગાંધી નથી જાણતા